**HORTOBÁGY KÖZSÉG  *10*. sz. napirend**

**POLGÁRMESTERÉTŐL**

1.
2. **E L Ő T E R J E S Z T É S**
3. (a Képviselő-testület 2024. december 12-ei, rendkívüli, nyilvános ülésére)

Tárgy: A gyermekétkeztetés térítési díjainak megállapításáról szóló 13/2021. (IX.29.) önkormányzati rendelet módosítása

*Tisztelt Képviselő-testület!*

A gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) 151. §. (2f) bekezdése alapján, ha a gyermekétkeztetést a települési önkormányzat biztosítja, úgy az intézményi térítési díjat a települési önkormányzat állapítja meg.

Önkormányzatunk a 2021. július 16-án kelt vállalkozási szerződés alapján a gyermekétkeztetést a Sápex-Duett Kft. által biztosítja.

A Sápex-Duett Kft.-vel kötött szerződés V.2. pontja alapján a vállalkozó az árakat évente egyetlen alkalommal a KSH inflációs ráta 100%-ban módosíthatja. A Sápex-Duett Kft.-2024. december 6. napján jelezte, hogy 2025. január 1-től élni kíván a szerződésben rögzített jogával. A KSH adat alapján 2024. október havi infláció 3,2 %. Az inflációval korrigált díjakat az alábbi táblázat tartalmazza.

|  |  |  |  |
| --- | --- | --- | --- |
|  | 2024. évi egységár | Egységár 2025. 01.01. | Nyersanyag költség |
| Reggeli | 317 | 327 | 164 |
| Tízórai | 259 | 267 | 134 |
| Ebéd | 819 | 845 | 423 |
| Uzsonna | 230 | 237 | 119 |
| Vacsora | 589 | 608 | 304 |
| **Összesen** | **2.214** | **2.285** | **1.144** |
|  |  |  |  |
| Óvoda | 1.207 | 1.246 | 623 |

A Gyvt. 151. § (3) bekezdése értelmében: „*A gyermekétkeztetés intézményi térítési díjának alapja az élelmezés nyersanyagköltségének egy ellátottra jutó napi összege.”*

A Sápex-Duett Kft. nyilatkozata alapján 2024. évben az általa használt egységár 50 %-a a nyersanyagköltség, 50 %-a bér és járulék, valamint a rezsi költség.

A térítési díjak meghatározása során figyelembe vettük a személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénylésükhöz felhasználható bizonyítékokról szóló 328/2011 (XII.29.) Korm. rendelet 5. § (2) bekezdését:  „*Az intézményi térítési díjat és a személyi térítési díjat az 1 és 2 forintos címletű érmék bevonása következtében szükséges kerekítés szabályairól szóló 2008. évi III. törvény 2. §-ának megfelelő módon kerekítve kell meghatározni.”*

Ennek megfelelően történt a térítési díj megállapítása, melyet az alábbi táblázat tartalmaz:

|  |  |  |  |  |
| --- | --- | --- | --- | --- |
| **Ellátási norma megnevezése** | **Intézményi térítési díj 2024. (nettó)** | **Intézményi térítési díj 2024. (bruttó)** | **Intézményi térítési díj 2025. január 01-től** **(nettó)** | **Intézményi térítési díj 2025. január 01-től** **(bruttó)** |
|   |  Ft/adag | Ft/adag | Ft/adag | Ft/adag |
| **ÓVODA 3x étkezés** | 602 | 765 | 621 | 789 |
|  |  |  |  |  |
| **NAPKÖZI OTTHON (gyerekek)** |  |  |  |  |
| Tízórai | 130 | 165 | 134 | 170 |
| ebéd  | 409 | 520 | 422 | 536 |
| uzsonna  | 114 | 145 | 118 | 150 |
| **ÖSSZESEN:**  | **653** | **830** | **674** | **856** |
| **DIÁKOTTHON (gyerekek)** |  |  |  |  |
| reggeli  | 157 | 200 | 162 | 206 |
| tízórai  | 130 | 165 | 134 | 170 |
| ebéd  | 409 | 520 | 422 | 536 |
| uzsonna  | 114 | 145 | 118 | 150 |
| vacsora  | 295 | 375 | 304 | 386 |
| **ÖSSZESEN:**  | **1.105** | **1.405** | **1.140** | **1.448** |
|   |  |  |  |  |
| **MENZA (csak ebéd 7 – 14 éves)**  | 409 | 519 | 422 | 536 |
|   |   |  |  |  |

A Magyarország gazdasági stabilitásáról szóló 2011. évi CXCIV. törvény 32. § alkalmazását ugyanezen jogszabály 28. § (1) bekezdése miatt nem szükséges alkalmazni.

Kérem az előterjesztés megtárgyalását, illetve a rendeletmódosításra vonatkozó tervezet elfogadását!

**Hortobágy, 2024. december 09.**

 **Jakab Ádám András**

 polgármester

Az előterjesztést törvényességi szempontból ellenőrizte:

**dr. Koroknai-Bokor Erzsébet**

 kirendeltség-vezető